Okresná prokuratúra Čadca 
Slovenských dobrovoľníkov 2749/12 A, 022 74 Čadca 4 	

Sp. zn. : Pv 830/11/5502	Čadca, 27.2.2012
EEČ : 2-37-35-2012

U Z N E S E N I E

Trestná vec:	obvinený XXXXX  
Prečin:	poškodzovanie cudzej veci podľa § 245 odsek 1 Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátorka Okresnej prokuratúry Čadca
Rozhodnutie:
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: XXXXX, XXXXX XXXXX, Slovensko
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 505,20 € 
b.	Peňažná suma určená na všeobecne prospešné účely: 60,00 € 
c.	Konkrétny adresát peňažnej sumy určenej na všeobecne prospešné účely: XXXXX XXXXX, detské odd., číslo účtu: XXXXX XXXXX XXXXX XXXXX 30,- € 
d.	Suma odovzdaná štátu na peňažnú pomoc obetiam trestnej činnosti: 30,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ XXXXX pod spisovou značkou ORP-1174/TU-CA-2011.

Skutková veta: 
dňa 24.06.2011 okolo 20.20 h v pohostinstve XXXXX XXXXX v obci XXXXX XXXXX, okres XXXXX, poškodil výherný automat typu Kajot, v. č. 9071010000486 tak, že päsťou udrel do obrazovky, čím ju rozbil a spôsobil tým firme XXXXX spol. s. r. o. XXXXX, XXXXX škodu 505,20 €.
Odôvodnenie: 
Uznesením povereného príslušníka Okresného riaditeľstva PZ, Obvodného oddelenia PZ XXXXX pod ČVS:ORP-1174/TU-CA-2011 z 30.08.2011 bolo podľa § 199 odsek 1 Trestného poriadku začaté trestné stíhanie a súčasne  bolo  podľa § 206 ods. 1 Trestného poriadku vznesené obvinenie XXXXX   pre prečin poškodzovania cudzej veci podľa § 245 ods. 1 Trestného zákona, na tom skutkovom základe, ako je uvedené vo výrokovej časti predmetného uznesenia. 

Preskúmaním príslušného spisového materiálu som zistila, že v predmetnej veci  sa  koná  o trestnom čine, na  ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného poriadku.

Obvinený XXXXX  na Okresnom súde XXXXX dňa 28.12.2011 so splnomocneným zástupcom firmy Pedant, spol. s. r. o. XXXXX, XXXXX XXXXX  zmier,  v rámci ktorého obvinený   písomne vyhlásil, že spáchal skutok, za ktorý je trestne stíhaný a  toto vyhlásenie vykonal slobodne, vážne, zrozumiteľne a určito. Písomné vyhlásenie tvorí súčasť zmieru.

Splnomocnený zástupca poškodenej firmy uviedol, že firme bola spôsobená škoda 505,20 €, ktorú obvinený nahradil v plnom rozsahu. Voči obvinenému si teda neuplatňujú nárok na náhradu žiadnej inej škody.  

Obvinený XXXXX vložil  dňa 23.02.2012 na účet Okresnej prokuratúry XXXXX  sumu  60,- € určenú na všeobecne prospešné účely, z toho 50%, t. j. XXXXX € na peňažnú pomoc obetiam trestnej činnosti a 50% - t. j. 30,00 € na účet   XXXXX XXXXX XXXXX XXXXX XXXXX, detské oddelenie  účtu: XXXXX variabilný symbol: XXXXX XXXXX XXXXX €. 

 Táto suma je primeraná závažnosti spáchaného trestného činu. 

Obvinený a splnomocnenec poškodeného zhodne prehlásili, že  zmier uzavreli slobodne a vážne, s obsahom zmieru, ktorému porozumeli, bez výhrad súhlasia a zmier obsahuje ich skutočnú vôľu, o prejave a obsahu ktorej  v budúcnosti nemôžu vzniknúť žiadne pochybnosti. 

Obvinený XXXXX je skladníkom vo firme XXXXX XXXXX XXXXX XXXXX XXXXX, ČR. V mieste trvalého bydliska požíva dobrú povesť. Na území Slovenskej republiky súdne trestaný doposiaľ nebol. 

Zákon za prečin poškodzovania cudzej veci podľa § 245 ods. 1 Trestného zákona dovoľuje uložiť trest odňatia slobody až na  jeden rok. 

Podľa § 220 ods. 1 Trestného poriadku  v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený
a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,
b) nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a
c) zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery som dospela k záveru, že boli splnené zákonné podmienky pre postup podľa § 220 ods. 1 Trestného poriadku. 

Podľa § 215 ods. 1 písm. g/ Trestného poriadku prokurátor zastaví trestné stíhanie, ak sa schváli zmier medzi obvineným a poškodeným. 

	Na základe hore uvedeného som preto rozhodla tak, ako je uvedené vo výrokovej časti rozhodnutia.
Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Janka Švaňová
prokurátorka